
ln nomine Patris , elc. 

Eja , labia mea , 

Nunc annuntiate 
Laudes et praeconia 
Virginis Immaculatae. 

Domina in adjutorium meum intende. — 
Me de manu hostium potenter defende. 

Gloria Patri et Filio, et Spiritui Sancto. 
Sicut etc. 

Immaculatae Mariae Virginis Conceptio. — 
Sit nobis semper salus et protectio. 

Canticum Triumphale , et Jubilum 
Marianum. 

Cantemus Dominae gloriosae Virgini Ma- 
riae , in hymnis et confessionibus benedica- 
mus eam. Domina nostra , omnipotens post 
Deum Nomen ejus : currus Pharaonis , et 
exercitum ejus projecit in mare. — Imma- 
culata Mariae Virginis Conceptio , Sit nobis 
elc. 

Dextera tua, Domina , magnificata est in 
fortitudine ; quia in multitudine misericor- 
diae tuae stravisti adversarios meos ; de ore 
leonis liberasti me , Domina , et tanquam 

infantem genitum Mater suscepisti me Irama? 
culata. — Sit nobis semper etc. 

0 Domina carissima mea , tege me mira- 
bili possessione tua : tuus totus ego sum , 
et omnia mea tua sunt, Virgo suppr omnia 
benedicta : ponam te sicut siguacuium super 
cor meum , quia fortis est ut mors dilectio 
tua. — Immaculata etc. Sit nobis etc. 

Domina , audivi auditionem tuam , et ob- 
stupui ; consideravi opera tua , et expavi. 
Domina , opus tuum circa medium annorum 
vivificasti illud : conGtebor tibi , Domina , 
quia abscondisti haec a sapientibus et pru- 
dentibus , et revelasti ea parvulis. — Sit no- 
tis etc. 

Operuit Coelos gloria tua , et misericor- 
dia tua plena est Terra; egressa es, Virgo, 
in salutem Populi tui, in salutem cum Chri- 
sto tuo : o benedicta in manibus tuis est re- 
posita nostra salus : recordare pia pauperta- 
tis nostrae : quem vis, ipse salvus erit; et a 
quo avertas vultum tuum , vadit in interi- 
tum. — Immaculata , etc. Sil nobis , etc. — 
Gloria Patri , etc. — Sit nabis , etc. — /m- 
fnaculata , etc. — Sit nobis , etc. 


DOMENICA. 

fnno. Salve Mundi Domina , 
Coelorum Regina , 

. Salve Virgo Virginum , 
Stella matutina. 

Salve plena gratide , 

Clara luce divina , 

Mundi in auxilium ,• 

Domina festina. 

Ab aeterno Dominus 
Te praeordinavit 
Matrem Unigeniti 
Verbi , quo creavit 
Terram < pontum , aetera : 

Te pulchram ornavit 
Sibi electam Sponsam , 

Quae in Adam non peccavit. 
Anliph. Sicut lilium* 

1. Psalmus i Pacis et Indulgentiae. 

Beatus vir» qui diligit Nomen tuum, Vir- 
go Maria ; gratia tua animam ejus confor- 
tabit* 

Venite ad eam , qui laboratis et tribulati 
estis ; et dabit refrigerium animabus ve- 
stris. 

Delectetur cor vestrum in salutatione ejus : 
inebriamini ab uberibus dulcoris illius. 

Dulcis est memoria ejus super mei et fa- 
vum , et amor ejus super omnia aromata. 

Recordare, Domina, ut loquaris pro no- 
bis bona , et indignationem Filii tui avertas 
a nobis. 

Inveniant gratiam peccatores apud Deum, 
per te inventricem gratiae et salutis. 

Respirent ad indulgentiam humiles poeni- 
tentes : sana contritiones cordis eorum. 

Pacem et indulgentiam, Virgo, nobis im- 
petra, et palmam de hostibus et triumphum. 
Gloria Patri , etc. 

2. Psalmus. Refugii et salutis. 

Venite exultemus Dominae nostrae , jubi- 
lemus salutiferae Mariae Reginae nostrae. 

Praeoccupemus faciem ejus in jubilatione, 
et in canticis collaudemus eam. 

Venite adoremus, et procidamus ante eam, 
confiteamur illi cum fletibus peccata nostra. 

Clamemus humiles ad Puerperam Virgi- 
nem, offeramus ei planctus et suspiria nostra. 

Non invenitur propitiatio sine illa , nec 
salus sine fructu illius. 

Per illam peccata purgantur, per fructum 
illius animae dealbantur. 

Reata Maria intelligit super egenum et pau- 
perem , in ejus laudibus permanentem.* 
Respiremus ad illam in fine nostro ; et re- 
serabit nobis atria triumphantium. 

Gloria Patri , etc. 

5. Psalmus. Fiduciae et Consolationis. 

Domina , Dominus noster , per te factus 
est Frater noster et Salvator noster. 

Magnificamus te gratiae inventricem , per 
quam saecula reparantur. 

Date magniGcentiam Nomini ejus, collau- 
date in sacculum conceptum atque partum 
ejus. 

Religiosi omnes honorate illam, quia ipsa 
est adjutrix et vestra specialis Advocata. 

Respirate ad illam perditi peccatores , et 
perducet vos ad indulgentiae portum. 

Delectamini in laudibus ejus, et exaudiet 
petitiones cordis vestri. 

Accedite ad eam iu tentationibus vestris, 
et stabiliet vos serenitas vultus ejus. 

Amplectamur Mariae vestigia peccatores , ■ 
et ejus beatis pedibus provolvamur. 

Teneamus eam fortiter, nec dimittamus, 
donec ab ea meruerimus benedici. 

Gloria Patri , etc. 

Anliph. Sicut lilium inter spinas, sic ami- 
ca mea inter Filias Adae. 

Elegit eam Deus, et praelegit eam. — In 
Tabernaculo suo habitare fecit eam. 

Domine protege orationem meam. — Et 
clamor meus ad te veniat. 

Oremus. Ave Sanctissima Maria Mater Dei, 
Regina Coeli, Porta Paradisi , Domina Mun- 
di. Tu concepta sine peccato originali , et 
ideo Immaculatissima. Tu sine macula con- 
cepisti Jesum Salvatorem. Tu fuisti verissi- 
me ante partum , in partu , et post partum 
Virgo inviolata et illibata. Fac me tuis sari- 
tis precibus pure , pie, et sancte vivere , et 
ora pro nobis Jesum Filium tuum dilectum, 
ut ejus semper voluntatem sanctissimam fa- 

ciamus , et post mortem me suscipe-, et ab 
omnibus malis mentis et corporis libera me, 
et alios fac me liberare ; opera misericor- 
diae acquirere , et in gloria Paradisi in ae- 
ternum tecum gaudere. Amen. 

Inno di 5. Bonavenlura. 

Te Matrem Dei laudamus; te Mariam Vir- 
ginem profitemur. 

Te aeterni Patris Sponsam , omnis terra 
veneratur. 

Tibi omnes Angeli , et Arcangefi : tibi 
Throni , et Principatus fideliter deserviunt. 

Tibi omnes Potestates, omnes Virtutes Coe- 
li Coelorum, et universae Dominationes obe- 
diunt. 

Tibi omnes Chori, tibi Cherubim, et Se- 
raphim exultantes adsistunt. 

Tibi omnis Angelica Creatura , incessabili 
voce proclamat. 

Sancta , Sancta , Sancta Maria : Dei Geni- 
trix , Mater et Virgo. 

Pleni sunt Coeli, et Terra , majestatis glo- 
riae fructus ventris tui. 

Te gloriosus Apostolorum Chorus, sui Crea- 
toris Matrem collaudat. 

Te beatorum Martyrum Coetus candidatus, 
Christi Genitricem glorificat. 

Te gloriosus Confessorum Exercitus, Tri- 
nitatis Templum appellat. 

Te sanctarum Virginum Chorea amabilis. 
Virginitatis , et humilitatis exemplum prae- 
dicat. 

Te tota coelestis Curia , Reginam hono- 
rat. 

Te per universum Orbem Ecclesia , invo- 
cando concelebrat Matrem divinae Majesta- 
tis. 

Venerandam te veram Regis coelestis Puer- 
peram, sanctam quoque, dulcem, et piam. 

Te Angelorum Domina , tu Paradisi Ja- 
nua. 

Tu Scala Regni coelestis et gloriae , tu 
Thalamus , tu Arca pietatis et gratiae. 

Tu vena misericordiae , tu Sponsa et Ma- 
ter Regis aeterni. 

Tu Templum et Sacrarium Spiritus San- 
cti : totius beatissimae Trinitatis nobile Tri- 
clinium. 

Tu Mediatrix Dei ; et hominum amatrix. 

Tu agonizatrix pugnantium, Advocata pau- 
perum : miseratrix et refugium peccatorum. 

Tu erogatrix munerum, superatrix ac ter- 
ror daemonum et superborum. 

Tu Mundi Domina , Coeli Regina : post 
Deum sola spes nos ira. 

Tu salus te invocantium , miserorum so- 
latium , pereuntium refugium. 

Tu Mater omnium Beatorum gaudium ple- 
num post Deum , omnium supernorum Ci- 
vium solatium. 

Tu promotrix Justorum, congregatrix er- 
rantium , promissio Patriarcharum. 

Tu Yeritas Prophetarum, Praeconium , et 
Doctrix Apostolorum , Magistra Evangelista- 
rum. 

Tu Fortitudo Martyrum , Exemplar Con- 
fessorum , Honor et Festivitas Virginum. 

Tu ad liberandum exulem hominem , Fi- 
lium Dei suscepisti in uterum. 

Per te , expugnato hoste antiquo , sunt 
aperta Fidelibus Regna Coelorum. 

Tu cum Filio tuo Sedes ad dexteram Pa- 
tris. 

Tu ipsum pro nobis roga, Virgo Maria : 
quem nos ad judicandum credimus esse ven- 
turum. 

Te ergo poscimus, nobis tuis famulis sub- 
veni, qui pretioso sanguine Filii tui redem- 
pii sumus. 

Aeterna fac , pia Virgo, cum Sanctis tuis 
nos in gloria numerari. 

Salvum fac Populum tuum Domina : ut 
simus participes haereditatis Filii tui. 

Et rege nos ; et custodi nos in aeternum. 

Per singulos dies , o pia , te salutamus. 

Et laudare te cupimus usque in aeternum, 
mente , et voce. 

Dignare , dulcis Maria , nunc et serapcr 
sine delicto nos conservare. 

Miserere pia nobis : miserere nobis. 

Fiat misericordia tua magna nobiscum ; 
quia in te , Virgo 3Iaria , confidimus. 

In te , dulcis Maria , speramus : nos de- 
fendas in aeternum. 

Te decet laus , te decet imperium : tibi 
virtus et gloria in secula seculorum. Amen. 

Felix es, sacra Virgo Maria, et omni lau- 
de dignissima , quia ex te ortus est Sol ju- 
stitiae Christus Deus noster. Ora pro Popu- 
lo , interveni pro Clero , intercede pro de- 
voto foemineo sexu : sentiant omnes tuum 
juvamen , quicumque celebrant tuam sau- 
ciam Conceptionem. 

Antiph. Haec est Virga , in qua nec no- 
dus originalis , nec cortex actualis culpae 
fuit. 

In Conceptione tua , Virgo , Immaculata 
fuisti. — Ora pro nobis Patrem , cujus Fi- 
lium peperisti. 

Oremus. Deus, qui per Immaculatam Vir- 
ginis Conceptionem , dignum Filio tuo ha- 
bitaculum praeparasti : quaesumus , ut sicut 
ex morte ejusdem Filii tui praevisa , eam 
ab omni labe praeservasti ; ita nos quoque 
mundos , ejus intercessione , ad te perveni- 
re concedas. Per eumdem Dominum nostrum 
etc. 

Deo gratias , et Mariae Immaculatae. 

LUNEDl. 


Si cominci recitando doli' In nomine Patris 
pag. 3 fino a pag. 4; ed a si (fallo modo in 
ciascun giorno. 

Inno. Salve , Virgo sapiens , 

Domus Deo dicata 
Columna septemplici , 

Mensaque exornata. 

Ab omni contagio 
Mundi praeservate : 

Annae Sanctae in utero 
Concepta Immaculata. 

Tu Mater Viventium , 

Et Porta es Sanctorum , 

Nova Stella Jacob , 

Domina Angelorum. 

Diabolo terribilis 
Acies Castrorum , , 

Portus et refugium 
Sis Christianorum. 

Ant. Sicut lilium. 

L Psalmus. Gratae Oblationis . 

Omnes Gentes plaudite manibus , et psal- 
lite in jubilo Virgini gloriosae. 

Quoniam ipsa est porta vitae , janim sa- 
lutis , et via nostrae reconciliationis. 

Spes paenitentium , solamen lugentium , 
pax beata cordiura atque salus. 

Multa et mirabilia sunt dona tua, Domi- 
na ; incomparabilia sunt munera gratiarum 
tuarum. 

Beneficiis tuis plenus est Mundus : supe- 
rant coelestia , penetrant et inferna. 

Gratia et dulcedine tua pleni sunt Coe- 
li , et Terra ; undique tuis beneficiis irreti- 
visti nos semper. 

Tu enim salus mea in Domino : quae tne 
morti adjudicatum liberasti. 

Quid pro his retribuam tibi, nisi me to- 
tum ? Domina suscipe me. 

Gloria Patri etc. 

2. Psalmus . Triumphalis Coronationis. 

Magna es , Domina , et laudabilis valde 
in Civitate Dei Coeli , in universa Ecclesia 
Electorum ejus. 

Ascendisti , alternantibus hymnidicis Ange- 
licis Choris , Archangelis constipata , rosis et 
liliis coronata. 

Occurrite illi Potestates , et Principatus , 
obviate ei Virtutes , et Dominationes. 

Cherubim , et Throni, et Seraphim exal- 
tate eam, et constituite eam a dexteris Sponsi 
amantissimi Filii ejus. 

Tonate illi desuper et date illi laudem i 
g'orifica illam , Terra , cum omnibus habi- 
tatoribus tuis. 

Laudate eam simul, Astra matutina ; con- 
centum illi facite r omnes Filii Dei» 

Cantate ante eam , Chori virginales ; et 
adorate Thronum ejus , quia sanctus est. 

Laudate et exaltate eam , Virgines filiae 
Sion ; quia desponsabit vobis Regem Ange- 
lorum. 

Gloria Patri etc. 

3. Psalmus. Vulneris et Amoris. 

Quemadmodum desiderat cervus ad fontes 
aquarum ; ita ad amorem tuum anhelat ani- 
ma mea. 

Diligam te , Domina Coeli et Terrae ; et 
io Gentibus nomen tuum invocabo. 

Ure cor meum igne amoris tui ; et cin- 
gulo castitatis restringe renes meos. 

Accendatur amore tuo tepor meus : gra- 
tia tua expellatur torpor meus. 

Vulnera cor meum caritate tua : fac me 
dignum gratia et muneribus tuis. 

Quam dulcia diligentibus te eloquia tua, 
Domina ! quam suavia sunt tuarum stillicidia 
gratiarum 1 

Quam dulcia peccatoribus eloquia tua, Do- 
mina ! super omnem melodiam refectio tua 
dulcis ori meo. 

Suavitatum tuarum affluentia cor meum a- 
lienavit a me ; et caro mea mirabiliter exul- 
tavit in te. 

Dulcore tuo liquefactum est cor meum ; 
amore tuo inflammata sunt viscera mea. 

Glqria Patri , etc. 

Antiph. Sicut lilium inter spinas , sic A- 
mica mea inter Filias Adae. 

Ipse creavit illam in Spiritu Sancto. — Et 
exultavit illam inter omnia opera sua. 

Domina protege orationem meam. — Et 
clamor meus ad te veniat. 

Si termini dall' orasione Ave Sanctissima 
pag. 7 /ino alia pag. 11 ; e cosi in ogni 
giorno. 

MARTEDl. 

Inno. Salve Arca foederis , 

Thronus Salomonis , 

Arcus pulcher aeteris , 

Rubus visionis. 

Virga frondens germinis , 

Vellus Gedeonis , 

Porta clausa Nnminis , 

Favusque Samsonis, 

Decuit Natum tam nobilem , 

Matri praecavere 
Ab originali 
Labe Matris Evae. 

Almam , quam elegerat 
Genetricem vere , 

Nulli prorsus sinens 
Culpae subjacere. 

Anliph. Sicut lilium. 

4. Psalmus. Clementiae et Miserationis. 

Domina , venerunt Gentes in hereditatem 
Dei , quas tu meritis tuis Christo confede- 
rasti. 

Pulchrae sunt viae tuae; et semitae tuae 
paciticae, gyrum Terrae sola eircuis, ut sub- 
venias invocantibus te. 

Copiosa facta est super me misericordia 
tua ; et dilatata est super me clementia. 

Imperfectum meum aspexit oculus tuus , 
et palpebrae tuae noverunt vias meas : co* 
gnovisti ruinam et trasgressionem meam. 

Non avertas sacrum aspectum tuum , ne- 
que abomineris me propter immunditiam 
meam. 

Inclina vultum Dei super nos, et coge il- 
lum peccatoribus misereri. 

Serenet corda nostra lux misericordiae tuae, 
et recreet nos pacis tuae dulcedo. 

Splendor vultus tui fulgeat super nos, ut 
servetur conscientia nostra apud Altissimum. 

Gloria Patri , etc* 

2. Psalmus . Dulcedinis et Pulchrae 
Dilectionis . 

Salvum me fac , Matef pulchrae dilectio- 
nis , fons clementiae , et dulcor pietatis. 

Omnes sitientes venite ad illam, de fonte 
suo gratanter vos potabit. 

Quam magna est multitudo dulcedinis tuae, 


Digitized by Google 



n 

Domina f quam praeparasti diligentibus , et 
sperantibus in te. 

Stilla nobis. Domina, gratia uberum tuo- 
rum , ex manante lacte dulcedinis tuae re- 
fice viscera puerorum tuorum. 

Stilla nobis guttam suavitatis tuae : quia 
tu es pincerna gratiae dulcoris. 

Dislilla mihi suavitatem gratiarum tuarum, 
et tuorum charismatum fragrantiam , et o- 
dorem. 

Spiritus enim tuus super mei dulcis , et 
haereditas tua super mei et favum. 

Esto refrigerium nostrum , gloriosa Ma- 
ter Christi ; quia tu es totius Religionis fir- 
mamentum. 

Gloria Patri, ele. 

5. Psalmus. Proleetionis ei Luminis. 

Laudate pueri Matrem Dei: glorificate se- 
nes nomen ejus. 

Benedicta sit Maria , Mater Christi; ipsa 
enim est via ad Patriam sanctitatis. 

Excelsus super Cherubim thronum ejus T 
et sedes ejus super cardines Coeli. 

Super humiles vultus ejus : et super con- 
fidentes in eam aspectus illius. 

Misericordia ejus super omnem carnem : 
et eleemosyna illius usque ad extremum Ter- 
rae. 

Illumina splendore tuo caecitatem meam : 
dulcifica dulcore tuo contritionem meam. 

Tu es Mater illuminationis cordis meri : tu 
es nutrix refovens mentem meam. 

Illumina me , Stella maris ; clarifica me. 
Virgo clarissima. 

Miserere mei , Domina , miserere mei ; 
quia paratum est cor meum exquirere vo- 
luntatem tuam. 

Gloria Patri , etc. 

Anliph . Sicut lilium inter spinas, sic ami- 
ca mea inter Filias Adae. 

Ego in altissimis habito. — Et thronus 
meus ia columna nubis. 

«ercoledL 

Inno. Salve Virgo puerpera f 
Templum Trinitatis f 
Angelorum gaudium f 
Cella puritatis. 

Solamen moerentium , 

Hortus voluptatis , 

Palma patientiae , 

Cedrus castitatis. 

Terra es benedicta , 

Et sacerdotalis , 

Sancta et immunis 
Culpae originalis. 

Civitas Altissimi , 

Porta Orientalis , 

In te est omnis gratia , 

Virgo singularis. 

Anliph. Sicut lilium. 

/. Psalmus. Splendoris et Gloriae. 

Dominus regnavit, irascuntur Populi : Ma- 
ria super Cherubim sedet a dexteris. 

Formositas et gloria io vultu illius ; et 
gratia in oculis ejus. 

Magna est in Sion gloria tua , Domina t 
et in Jerusalem Magnificentia tua. 

Amicta solari lumine , sicut vestimento , 
et duodecim stellarum corona rutilans ra- 
dianti. 

Lunaris pulchritudo sub pedibus tuis: A- 
stra te glorificant jugiter matutina. 

Sanctuarium, quod firmaverunt manus tuae, 
est sanctum Templum Corporis tui. 

In te refulget species castitatis, lumen ju- 
stitiae , et splendor veritatis. 

Extende ad nos brachium tuum , "Virgo 
gloriosa : et ne avertas a nobis gloriosum 
vultum tuum. 

Gloria Patri , etc. 

2. Psalmus. Decoris et Venustatis. 

Domina mea, quis similis erit tibi ? quae 
gratia et gloria superemines universas. 

Benedicti sint oculi tui splendidissimi, quos 
digneris misericorditer convertere super nos 
peccatores. 

Benedictum sit lumen et splendor faciei 
tuae : benedicta sit gratia vultus tui. 

Benedixit te Dominus ih misericordia sua: 
gratiam et decorem posuit in labiis tuis. 

Manus tuae diligunt myrrham primam ,■ 
et digiti tui unguenta gratiarum. 

Et fragmen mali punici est guttur tuum: 
et spiramen ori? tui , suave compositum thy- 
miama. 

Tu es rutilans et decora , nubes rorifera, 
et consurgens Aurora. 

Pulchra es et clara et Luna plenissima : et 
tamquam Sol refulget sacer aspectus tuus* 

Gloria Patri * etc. 

%. Psalmus . Dilectae et Formosissimae . 

Beati , quorum corda te diligunt , Virgo 
Maria , peccata ipsorum a te misericorditer 
diluentur. 

Domina f dilexi decorem faciei tuae , et 
Veneratus sum sanctam Majestatem tuam. 

Ne avertas faciem tuam a me ; quia spe- 
ciem et decorem tuum a juveutute mea con- 
cupivi. 

Te amavi et exquisivi , Regina Coelorum, 
misericordiam tuam , et gratiam tuam ne 
subtrahas a servo tuo. 

Tuam pulchritudinem Sol, et Luna miran- 
tur : tibi Angelicae potestates serviunt et fa- 
mulantur. 

Vox tua dulcis super omnem melodiam : 
arraonia Angelica ei non valet comparari. 

Benedictum $it corpus tuum sanctum : be? 
jiedicta sit anima tua sanctissima. 

Universas enim foeminas vincis pulchritu- 
dine carnis : superas Angelos , et Archange,- 
los excellentia sanctitatis. 

Adorate illam in decpre illius : glorificate 
Opificem pulchritudinis ejus. 

Gloria Patri , etc. 

Anliph. Sicut lilium inter spinas, sic ami- 
ca mea inter Filias Adae. 

Dignare me laudare te , Virgo Sacrata.— 
Da mihi virtutem contra hostes meos. 

GlOVECl. 

» t 

Inno. Salve Urbs refugii , 

Turrisque Davidica 
Munita propugnaculis , 

Armis insignita. 

In Conceptione 
Caritate ignita : 

Draconis potestas 
Est a te contrita. 

Haec est mulier fortis , 

Et invicta Judith , 

Pulchra Abigaii Virgo 
Verum fovens David. 

Rachel Curatorem 
Aegypti gestavit ; 

Salvatorem Mundj 
Maria portavit. 

A ntiph. Sicut lilium- 

L Psalmus. Spei et Vitae. 

Dilexi Matrem Dei Domini mei : et lux 
miserationum ejus refulsit mihi. 

Terge faeditatera meam , Domina , quae 
semper rutilas puritate. 

Tuo tactu lenissimo saoantur infirmi ; tuo 
odore roseo mortui reviviscunt. 

Expergiscere de pulvere, anima mea : sol- 
ve vincula colli tui , perge in occursum Re- 
ginae Coeli, 

In dextera ejus ignea lex ; et in circuitu 
ejus Sanctorum millia. 

Mandata Dei ante oculos ejus, et justitiae 
regula in corde ejus. 

Odor vitae de illa progreditur , et omnis 
salus de corde illius. 

Convertere anima mea in laudem ipsius ; 
et invenies refrigerium in novissimis tuis. 

Gloria Patri , etc. 

2. Psalmus. Jucunditatis ct Justitiae. 

Quam bonus Israel Deus his , qui colunt 
Matrem tuam et venerantur ! 

Quam bonum et quam jucundum, Maria, 
diligere nomen tuum ! 

Unguentum effusura et aromaticum est no- 
men tuum , diligentibus ipsum. 

Scire et cognoscere te est radix immorta- 
Jitatis ; et euarrare virtutes tuas est via sa- 
lutis. 

Paratum cor meum , Domina , paratum 
cor meum , laudes tibi psallere et cantare. 

Domina Angelorum, Regina Mundi, mun- 
da cor meum igne amoris et caritatis tuae. 

Laetfica nos dulcifico sono oris tui, et li- 
quore tuo roseo perfunde corda nostra. 

Misericordia tua rigat Universum : Domi- 
na in salutari tuo vivifica me. 

Gloria Patri , etc. 

3. Psalmus . Benedictionum. 

Benedic , anima mea , Matri Jesu Chre- 
sti ; et omnia praecordia mea glorificate no- 
men ejus. 

Benedictum sit gloriosum Nomen tuum , 
quod os Domini mirabiliter nominavit. 

Benedictum sit eloquium tuum : benedicta 
sint omnia verba oris tui. 

Benedictum sit cor tuum , Domina , quo 
ardenter et sinceriter Deum dilexisti. 

Benedictus sit , qui te sanctificavit ; et 
Mundam de matris utero te produxit. 

Benedicti sint Pater et Mater , qui te ge- 
nuerunt ; benedictus sit venter qui te por- 
tavit , et ubera , quae te lactaverunt. 

Benedicta sint ubera tua, quibus lacte Dei- 
fico Salvatorem enutristi. 

Binedieta tu , virga Jesse sublimis , quae 
te usque ad sedentem io Throno dilatasti. 

Benedic , Domina , benedicentes te ; et 
ne unquam avertas ab eis gratiosum vultum 
tuum. 

Gloria Patri , etc. 

Anliph. Sicut lilium inter spinas, sic ami- 
ca mea inter Filias Adae. 

Tota pulchra es amica mea. — Et macula 
originalis nunquam fuit in te. 

VENERDl. 

fnno. Salve Horologium , 

In quo , ut revertatur 
Sol per decem lineas, 

Yerbum incarnatur. 

Homo , ut ab inferis. 

Ad summa attollatur , 

Immensus ab Augelis 
Paulo minoratur. 

Solis hujus radiis 
Maria coruscat , 

Consurgens ut Aurora , 

In conceptu micat. 

Lilium inter spinas 
Caput serpentis conterit , 

Fulget pulchra ut Luna , 

Errantes collustrat. 

Antiph, $icut libum, 

4. Psalmus. Anhelantis in Coelum. 

Deus judicium tuum Regi da , et miseri- 
cordiam tuam Reginae Matri ejus. 

Deus ultionum Dominus ; sed tu Mater 
misericordiae ad miserendum inflectis. 

In manu tua salus et vita consistunt, lae- 
titia perpetua et aeternitas gloriosa. 

Dispositione tua perseverat Mundus ; tuus 
totus ego sum , salvum me fac. 

Resperge cor meum dulcedine tua : fac me 
oblivisci miserias hujus vitae. 

Trahe me post te vinculis misericordiae 
tuae ; et fomentis gratiae et pietatis tuae 
sana dolorem meum- 

Concupiscentias sempiternas excita in ani- 
ma mea ; et de gaudio Paradisi inebria men- 
tem meam. 

Quia tu es Genitrix Vitae meae , tu es 
lactatrix Salvatoris mei : initium et finis to- 
tius salutis meae. 

Gloria Patri , etc. 

2. Psalmus. Peregrinantis ad beatam Sion. 

Laetatus sum in te , Regina Coeli ; quia 
te duce in domum Domini ibimus. 

Circumdederunt me dolores mortis ; et vi- 
sitatio Mariae laetificavit me. 

Eripe me de inimicis meis, Domina Mun- 

2 


Digitized by Google 



26 

di : exsurge in occursum meum, Regina pie- 
tatis. 

Converte amabilem vultum tuum super nos; 
confunde et destrue omnes inimicos nostros. 

Non dormit , neque dormiet pupilla oculi 
tui ; ut tua semper custodia protegamur. 

Memento nostri , perditorum Salyatrix ; 
exaudi planctus cordis nostri. 

In pulchritudine pacis et requie opulenta, 
cibabis nos post laborem peregrinationis no- 
strae. 

Misericordias tuas , Domina , in sempiter- 
num decantabo. 

Gloria Patri , etc. 

5. Psalmus. Morientis in manibus Virginis. 

In exitu anima meae de hoc Mundo , o«- 
curre illi , Domina , et suscipe eam. 

Consolare eam vultu sancto tuo : aspectus 
daemonis non conturbet eam. 

Esto illi scala ad regnum Coelorum : et 
iter rectum ad Paradisum Dei. 

In convertendo faciem tuam serenissimam 
super nos , laetificabis nos , virginea Mater 
Dei. 

Impetra nobis indulgentiam plenam ; adsi- 
sle pro nobis ante Tribunal Dei. 

Gratiosus tuus vultus mihi appareat iu ex- 
tremis ; formositas faciei tuae laetificet spi- 
ritum meum egredientem. 

Protegat me semper gratia tua ; praesen- 
tia tua illustret finem meum. 

In te Domina sperari , non confundar in 
aeternum : in gratia tua suscipe me. 

In manus tuas , Domina , commendo spi- 
ritum meum , totam vitam meam , et diem 
ultimum. 

Gloria Patri , etc. , 

Antipho Sicut lilium inter spinas , sic a* 
mica mea inter Filias Adae. 

Ego feci in coelis, ut oriretur lumen in- 
deficiens.— -Et quasi Qebula texi omnem ter- 
ram< 

sabbato*. 

Inno. Salve Virgo florens 
Mater illibata , 

Regina clementiae 
Stellis coronata. 

Supra omnes Angelos 
Pura i immaculata , 

Atque ad Regis dexterarti 
Stans veste deaurata. 

Per te , Mater gratiae , 

Dulcis spes reorum , 

Fulgens stella maris , 

Portus naufragorum. 

Patens Coeli janua , 

Salus infirmorum , 

Videamus Regem 
In aula Sanctorum. 

Aruiph. Sicut lilium. 

Canticum /. 1 

Audite Coeli quae loquar de Maria ; au- 
diat Terra verba oris mei. 

Magnificate ipsam mecum semper; et ex- 
altemus Nomen ejus in seculum seeuli. 

Generatio prava atque perversa , agnosce 
Dominam nostram , Salvatricem tuam. 

Nunquid non ipsa est Mater tua , quae 
possedit te r et iu fide generavit te ? 

Si hanc dimittis , non es araieus Summi 
Caesaris ; quoniam ipse sine ea non salva- 
bit te. 

Utinam saperes et intelligeres , ac novis- 
sima provideres f 

Quemadmodum infans sine nutrice non po- 
test vivere ; ita nec sine Domina nostra po- 
tes habere salutem. 

Sitiat ergo anima mea ad ipsam ; tene eam 
nec dimitte , donec benedixerit tibi. 

Repleatur or tuum laude sua ; decantata 
tota die magnificentiam ejus. 

Gloria Patri , etc. 

Canticum 2. 

Benedicite omnia opera Dominae glorio- 
sae : laudate et superexaltate eam in sae- 
cula. 

Benedicite, Angeli, Dominae nostrae ; be- 
nedicite , Coeli , Dominae nostrae. 

Benedicat omnis creatura Dominam no- 
stram , quam Rex sie voluit benedici. 

Benedicta sis , o Summi Regis Filia, quae 
odore praeis cuncta lilia. 

Benedicta sis Corona Dominarum omnium : 
benedicta sit gloria Jerusalem. 

Odor tuus sicut agri pleni , cui benedixit 
Dominus : qui in benedicentes te redundat , 
irrigans omnia intima eorum. 

Qui benedixerit tibi , o Virgo , sit ille 
jugiter benedictus. 

Qui maledixerit tibi , Rosa candidissima’* 
sit ille maledictus. 

Non recedat de domo servorum tuorum 
vini , et olii abundantia. 

In nomine tuo omne genuflectatnr, coele- 
stium , terrestrium , et infernorum. 

Benedicamus Deum , qui te creavit ; be- 
nedictus uterque parens , qui te generavit. 

Benedicta sis , Domina , in Coelo , et in 
Terra : et laudabilis et gloriosa , et super- 
exaltata in saecula. 

Gloria Patri , etc. 

. Canticum 3. 

Benedicta sis , Domina et Mater Dei mei 
Israel ; qui per te visitavit et fecit redem- 
ptionem plebis suae. 

Et erexit unicornu salutaris castitatis tuae: 
in domo David pueri sui. 

Sicut locutus est per os Isaiae , aliorum- 
que sanctorum Prophetarum ejus. 

Salutem ex inimicis praesta. Virgo virginum: 
et de manu omnium qui nos oderunt pacem 
nobis tribue. 

Et fac misericordiam pro parentibus , et 
nobis : ut memor sis testamenti omnipoten- 
tis Dei. 

Quod juravit ad Patres nostros, Abraham, 
et semini ejus in saecula. 

Sic sine timore de manu inimicorum no- 
strorum liberati , quiete serviemus illi. 

In sanctitate et justitia coram te , omui- 
bus diebus nostris. 

Et tu Maria, Prophetissa Dei vocaberis i 
quoniam novisti quod respexit umilitatem An- 
cillae suae. 

Per quam dedit scientiam salutis plebi ejus, 
in remissionem peccatorum. 

Per viscera multitudinis misericordiae tuae 
visita nos, Stella matutina , oriens ex alto. 

Illumina tenebras sedentium in umbra mor- 
tis , et eas luce dilectissimi Filii tui digne- 
ris instillare. 

Miserere, misericordiae Mater, nobis mi- 
seris peccatoribus : quia post retroacta pec- 
cata poenitere negligimus, ac multa quotidie 
poenitenda committimus. 

Gloria Patri , etc. 

Anliph. Sicut lilium inter spinas , sic a- 
mica mea inter Filias Adae. 

Oleum effusum , Maria , Nomen tuum,-r- 
Servi tui dilexerunt te nimis. 


mis, 

